cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.614
title: การศึกษาผลตอบแทนหลักทรัพย์ของบริษัทที่ได้รับคัดเลือกด้านความยั่งยืน Dow Jones Sustainability Indices (DJSI) และ/หรือ Thailand Sustainability Investment (THSI) กับบริษัทอื่นในกลุ่มอุตสาหกรรมเดียวกัน

description: การค้นคว้าอิสระนี้มีวัตถุประสงค์เพื่อศึกษาเปรียบเทียบอัตราผลตอบแทนของกลุ่มหลักทรัพย์ที่ได้รับคัดเลือกให้มีรายชื่อเป็นหุ้นยั่งยืน DJSI และ/หรือ THSI กับบริษัทอื่นที่ไม่ได้รับคัดเลือกในแต่ละอุตสาหกรรม ภายใต้กรอบระยะเวลาศึกษาในระยะยาว 9 ปี ตั้งแต่ปี พ.ศ. 2558 – 2566 ผ่านการศึกษาหาความสัมพันธ์ระหว่าง ROA ROE Tobin’s Q และ Sharpe Ratio กับการได้รับคัดเลือกเป็นสมาชิกหุ้นยั่งยืนจากแต่ละสถาบันว่ามีความสัมพันธ์กันหรือไม่ และมีความสัมพันธ์กันในเชิงบวกหรือลบ โดยการศึกษานี้ใช้การวิเคราะห์สถิติเชิงพรรณนาเพื่อแสดงให้เห็นถึงผลการดำเนินงานและความเสี่ยงของกลุ่มหลักทรัพย์ และใช้การวิเคราะห์การถดถอยเชิงพหุคูณ (Multiple Regression Analysis) เพื่อหาความสัมพันธ์ระหว่างการได้รับคัดเลือกด้านความยั่งยืนกับอัตราผลตอบแทนของกลุ่มหลักทรัพย์ผลการศึกษาพบว่า การได้รับคัดเลือกเป็นสมาชิกหุ้นยั่งยืน DJSI มีความสัมพันธ์ในเชิงลบกับ ROA ของกลุ่มหลักทรัพย์ในอุตสาหกรรมเกษตรและอาหาร สินค้าอุตสาหกรรม และทรัพยากร และมีความสัมพันธ์ในเชิงลบกับ ROE และ Tobin’s Q ของกลุ่มหลักทรัพย์ในอุตสาหกรรมทรัพยากร แต่พบความสัมพันธ์ในเชิงบวกกับ Tobin’s Q ของกลุ่มหลักทรัพย์ในอุตสาหกรรมสินค้าอุตสาหกรรม อสังหาริมทรัพย์และก่อสร้าง และบริการ ในส่วนของการได้รับคัดเลือกเป็นสมาชิกหุ้นยั่งยืน THSI นั้นพบความสัมพันธ์ในเชิงบวกกับ ROA ของกลุ่มหลักทรัพย์ในอุตสาหกรรมสินค้าอุปโภคบริโภค และอสังหาริมทรัพย์และก่อสร้าง พบความสัมพันธ์ในเชิงบวกกับ ROE ของกลุ่มหลักทรัพย์ในอุตสาหกรรมสินค้าอุปโภคบริโภค และยังพบความสัมพันธ์ในเชิงบวกกับ Tobin’s Q กลุ่มหลักทรัพย์ในอุตสาหกรรมทรัพยากรด้วย ในขณะที่ Sharpe Ratio ไม่มีความสัมพันธ์กับการได้รับคัดเลือกเป็นสมาชิกหุ้นยั่งยืนจากทั้งสองสถาบันในทุกอุตสาหกรรม
DOI: 10.14457/tu.the.2023.615
title: การเปรียบเทียบความสัมพันธ์ระหว่างอัตราการปล่อยก๊าซเรือนกระจกกับมูลค่ากิจการของบริษัทในกลุ่มอุตสาหกรรมการผลิตและบริการในหุ้นยั่งยืน (SETTHSI)

description: งานวิจัยในครั้งนี้มีวัตถุประสงค์เพื่อศึกษาและเปรียบเทียบความสัมพันธ์ระหว่างอัตราการปล่อยก๊าซเรือนกระจกกับมูลค่ากิจการของบริษัทในกลุ่มอุตสาหกรรมการผลิตและบริการในหุ้นยั่งยืน (SETTHSI) โดยใช้ข้อมูลจากรายงานประจำปี และรายงานความยั่งยืนที่เปิดเผยตั้งแต่ ปี 2565 – 2566 เป็นจำนวน 2 ปี รวมทั้งหมด 236 ตัวอย่าง ข้อมูลที่ใช้ในการวิเคราะห์เชิงสถิติวิเคราะห์สหสัมพันธ์แบบเพียร์สัน (Pearson’s Correlation Matrix) และวิเคราะห์สมการถดถอยแบบพหุคูณ (Multiple Regression Analysis)ผลการศึกษาจากกลุ่มตัวอย่างพบว่า อัตราการปล่อยก๊าซเรือนกระจกที่เปลี่ยนแปลงไปมีความสัมพันธ์กับมูลค่าของกิจการในกลุ่มอุตสาหกรรมการผลิต โดยอัตราการปล่อยก๊าซเรือนกระจกที่เปลี่ยนแปลง (∆CO2) มีความสัมพันธ์เชิงลบกับมูลค่าของกิจการ หากบริษัทในกลุ่มอุตสาหกรรมการผลิตมีอัตราการปล่อยก๊าซเรือนกระจกลดลงจะส่งผลให้มูลค่าของกิจการเพิ่มสูงขึ้น ในขณะเดียวกันอัตราการปล่อยก๊าซเรือนกระจกที่เปลี่ยนแปลงไปไม่มีความสัมพันธ์กับมูลค่าของกิจการในกลุ่มอุตสาหกรรมบริการ อาจเกิดจากธรรมชาติของกลุ่มอุตสาหกรรมบริการที่มีอัตราการปล่อยก๊าซเรือนกระจกที่น้อยกว่ากลุ่มอุตสาหกรรมการผลิต นักลงทุนจึงอาจยังไม่ได้ให้ความสนใจในประเด็นอัตราการปล่อยก๊าซเรือนกระจกหากเทียบกับตัวแปรอื่น ๆ ที่มีผลกระทบต่อมูลค่าของบริษัท ในขณะเดียวกันมีตัวแปรที่ส่งผลต่อมูลค่าของกิจการของกลุ่มอุตสาหกรรมบริการ คือ ขนาดของกิจการ (SIZE) ที่มีความสัมพันธ์เชิงลบต่อมูลค่ากิจการ เนื่องจากกิจการขนาดใหญ่มีประสิทธิภาพลดลงในการกำกับดูแลผลประโยชน์ของผู้ถือหุ้นและมีค่าใช้จ่ายด้าน Agency Cost ที่เพิ่มมากขึ้น ทำให้ส่งผลต่อมูลค่าของกิจการลดลง นอกจากนี้อัตราส่วนหนี้สินต่อสินทรัพย์รวม (DA) มีความสัมพันธ์เชิงบวกต่อมูลค่ากิจการ เมื่อสัดส่วนหนี้สินสูงกว่าสินทรัพย์รวมมากขึ้น จะส่งผลให้มูลค่ากิจการเพิ่มขึ้นตาม การศึกษาในครั้งนี้เป็นประโยชน์แก่กลุ่มกิจการและกลุ่มนักวางแผนกลยุทธ์ในการกำหนดนโยบายการดำเนินงานเกี่ยวกับการดำเนินธุรกิจอย่างยั่งยืน และเป็นแนวทางในการกำหนดมาตรการให้ตลาดหลักทรัพย์แห่งประเทศไทยในการผลักดันกิจการไปสู่การบริหารจัดการองค์กรอย่างยั่งยืน อีกทั้งมีประโยชน์แก่นักลงทุนและผู้ศึกษาเชิงวิชาการที่สนใจในเรื่องมูลค่ากิจการและการดำเนินธุรกิจอย่างยั่งยืน
DOI: 10.14457/tu.the.2023.616
title: ความสัมพันธ์ระหว่างอัตราส่วนทางการเงินกับราคาหลักทรัพย์ของบริษัทที่จดทะเบียนในตลาดหลักทรัพย์แห่งประเทศไทยหมวดธุรกิจการแพทย์

description: การค้นคว้าอิสระครั้งนี้มีวัตถุประสงค์เพื่อศึกษาความสัมพันธ์ระหว่างอัตราส่วนทางการเงินกับราคาหลักทรัพย์ของบริษัทที่จดทะเบียนในตลาดหลักทรัพย์แห่งประเทศไทยหมวดธุรกิจการแพทย์ มีกลุ่มตัวอย่างจำนวน 24 บริษัท เก็บข้อมูลตั้งแต่พ.ศ.2662 ถึงปี พ.ศ.2666 เป็นระยะเวลา 5 ปี โดยใช้วิธีการวิเคราะห์สถิติเชิงพรรณนา การวิเคราะห์สหสัมพันธ์เพียร์สัน และการวิเคราะห์ความถดถอยพหุคูณ อัตราส่วนทางการเงินที่นำมาใช้วิเคราะห์ได้แก่ อัตราส่วนทุนหมุนเวียน อัตราส่วนทุนหมุนเวียนเร็ว อัตราส่วนหมุนเวียนลูกหนี้การค้า อัตราส่วนหมุนเวียนสินค้าคงเหลือ อัตราส่วนหมุนเวียนสินทรัพย์รวม อัตราส่วนหนี้สินต่อสินทรัพย์ อัตราส่วนหนี้สินต่อส่วนของผู้ถือหุ้น อัตรากำไรขั้นต้น อัตรากำไรสุทธิ อัตราผลตอบแทนจากสินทรัพย์ อัตราผลตอบแทนจากส่วนของผู้ถือหุ้น อัตราส่วนราคาต่อกำไรสุทธิต่อหุ้น อัตราส่วนราคาต่อมูลค่าตามบัญชี และอัตราการครองเตียง ผลการศึกษาพบว่าอัตราส่วนทุนหมุนเวียน อัตราส่วนหมุนเวียนสินค้าคงเหลือและอัตราส่วนราคาต่อมูลค่าตามบัญชี มีความสัมพันธ์ในทิศทางเดียวกับราคาหลักทรัพย์ ในขณะที่อัตราการครองเตียง มีความสัมพันธ์ในทิศทางตรงกันข้ามกับราคาหลักทรัพย์ สำหรับอัตราส่วนทางการเงินอื่น ๆ ไม่พบความสัมพันธ์กับราคาหลักทรัพย์อย่างมีนัยสำคัญ
DOI: 10.14457/tu.the.2023.617
title: การศึกษาความสัมพันธ์ระหว่างการเปิดเผยข้อมูลด้านสิ่งแวดล้อม สังคมและบรรษัทภิบาลกับผลการจัดอันดับความน่าเชื่อถือของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างการเปิดเผยข้อมูลด้านสิ่งแวดล้อม สังคม และบรรษัทภิบาลกับผลการจัดอันดับความน่าเชื่อถือ และระดับการเปิดเผยข้อมูลด้านสิ่งแวดล้อม สังคมและบรรษัทภิบาลของบริษัทจดทะเบียนในตลาดหลักทรัพย์แห่งประเทศไทย โดยเก็บข้อมูลคะแนนด้านสิ่งแวดล้อม สังคมและบรรษัทภิบาลที่ประเมินโดยบริษัท Refinitiv และผลการจัดอันดับความน่าเชื่อถือจากบริษัท ทริสเรทติ้ง จำกัด ในช่วงปีพ.ศ. 2562 – 2565 ซึ่งมีกลุ่มตัวอย่างทั้งหมด 208 บริษัท การศึกษาครั้งนี้ใช้การวิเคราะห์สถิติเชิงพรรณนาเพื่อศึกษาระดับของการเปิดเผยข้อมูล การวิเคราะห์สหสัมพันธ์และการวิเคราะห์การถดถอยแบบพหุคูณเพื่อหาความสัมพันธ์ระหว่างตัวแปรผลการศึกษาพบว่ามีเพียงคะแนนด้านสังคมที่มีความสัมพันธ์เชิงบวกกับผลการจัดอันดับความน่าเชื่อถือ และคะแนนด้านสิ่งแวดล้อมมีความสัมพันธ์ผลเชิงลบ ส่วนคะแนนรวมและคะแนนด้านสิ่งแวดล้อมไม่มีความสัมพันธ์ต่อผลการจัดอันดับความน่าเชื่อถือ แสดงให้เห็นว่าในด้านความยั่งยืน ถ้าหากบริษัทให้ความสำคัญในด้านสังคม อาจจะทำให้ได้รับผลการจัดอันดับความน่าเชื่อถือที่เพิ่มมากขึ้นได้ แต่ในด้านการเงินยังมีความสัมพันธ์ที่ส่งผลต่อการจัดอันดับความน่าเชื่อถืออยู่ โดยขนาดของกิจการส่งผลเชิงบวกต่อผลต่อการจัดอันดับความน่าเชื่อถือ อัตราส่วนหนี้สินต่อส่วนของเจ้าของส่งผลเชิงลบต่อผลต่อการจัดอันดับความน่าเชื่อถือ แต่อัตราส่วนผลตอบแทนต่อสินทรัพย์ไม่มีความสัมพันธ์กัน ดังนั้นบริษัทควรให้ความสนใจในการบริหารให้มีสินทรัพย์รวมที่เพิ่มขึ้น ซึ่งแสดงถึงขนาดของกิจการ และมีอัตราส่วนหนี้สินต่อส่วนของเจ้าของลดลง เพื่อแสดงถึงความมั่นคงและการบริหารจัดการบริษัทได้อย่างมีประสิทธิภาพ ทำให้อาจได้รับผลการจัดอันดับความน่าเชื่อถือที่ดีขึ้นได้
DOI: 10.15468/dl.j9ab6w
title: Occurrence Download

description: A dataset listing the 3 species recorded in GBIF matching the query:
{
 "and" : [
 "Geometry POLYGON((53.77924 16.14341,162.14974 16.14341,162.14974 59.49161,53.77924 59.49161,53.77924 16.14341))",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Fusarium graminearum Schwabe"
 ]
}

 The dataset's 3 records were derived from 10 constituent datasets; see https://api.gbif.org/v1/occurrence/download/0012975-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.618
title: การศึกษาปัจจัยที่ส่งผลกระทบต่อธุรกิจอสังหาริมทรัพย์ประเภทที่อยู่อาศัยในประเทศไทย

description: งานวิจัยนี้มีวัตถุประสงค์เพื่อศึกษาปัจจัยและวิเคราะห์ผลกระทบในสถานการณ์ก่อน ระหว่าง และหลังการแพร่ระบาดของโควิด-19 ของธุรกิจอสังหาริมทรัพย์ ประเภทที่อยู่อาศัย โดยเปรียบเทียบในแต่ละภูมิภาค และแต่ละประเภทของที่อยู่อาศัย ผลการศึกษา พบว่า มี 2 ปัจจัยที่แตกต่างอย่างมีนัยสำคัญระหว่างการแพร่ระบาดของโควิด-19 และหลังการแพร่ระบาดของโควิด-19 โดยอัตราดอกเบี้ยและปริมาณเงินตามความหมายอย่างกว้าง ส่งผลกระทบต่อจำนวนที่อยู่อาศัยเปิดขายใหม่ ทั้งประเภทบ้านจัดสรรและอาคารชุด ของแต่ละภูมิภาคแตกต่างกัน และทั้งสองปัจจัยส่งผลกระทบต่อจำนวนการโอนกรรมสิทธิ์ที่อยู่อาศัย ทั้งประเภทบ้านเดี่ยว บ้านแฝด ทาวน์เฮาส์ อาคารพาณิชย์ และอาคารชุด ของแต่ละภูมิภาคแตกต่างกัน ในขณะที่อัตราเงินเฟ้อไม่ได้มีค่าสัมประสิทธิ์ที่แตกต่างอย่างมีนัยสำคัญระหว่างการแพร่ระบาดของโควิด-19 และหลังการแพร่ระบาดของโควิด-19
DOI: 10.14457/tu.the.2023.619
title: การศึกษาอิทธิพลของการฝังโฆษณาในวิดีโอสั้นที่ส่งต่อความตั้งใจซื้อสินค้าบนแพลตฟอร์มวิดีโอสั้นของผู้บริโภคในประเทศไทย

description: งานวิจัยนี้มีวัตถุประสงค์เพื่อศึกษาเพื่อศึกษาถึงปัจจัยที่ส่งผลต่อประสิทธิภาพของการฝังโฆษณาบนแพลตฟอร์มวิดีโอสั้นซึ่งมีผลต่อการตัดสินใจซื้อสินค้าและเพื่อวิเคราะห์ถึงความสัมพันธ์ของการฝังโฆษณาในวิดีโอสั้นต่อการตัดสินใจซื้อสินค้าของผู้บริโภคในประเทศไทย โดยได้มีการศึกษาเกี่ยวกับปัจจัยศักยภาพในการใช้งานของสื่อสังคม อันประกอบไปด้วยศักยภาพการใช้งานทางสังคมและศักยภาพทางเทคโนโลยี รวมถึงการศึกษาเกี่ยวกับความน่าเชื่อถือของผู้สื่อสารเนื้อหา ที่เป็นการตอบสนองของบุคคลต่อสิ่งกระตุ้นและได้มีการศึกษาปัจจัยเกี่ยวกับกระบวนการภายในบุคคลที่เกี่ยวข้องกับความรู้สึก ประกอบด้วย การรับรู้ความเกี่ยวข้องและความปรารถนาที่จะเลื่อนการตัดสินใจ ที่จะนำไปสู่การตอบสนองของบุคคลในรูปแบบของความตั้งใจในการซื้อสินค้า ซึ่งเป็นการนำโมเดล S-O-R (S-O-R MODEL: The Stimulus-Organism-Response) ที่เป็นรูปแบบการอธิบายพฤติกรรมของมนุษย์ที่ทรงอิทธิพลในสาขาจิตวิทยามาใช้ประกอบการศึกษา โดยในงานวิจัยนี้ทำการศึกษาผู้ที่มีประสบการณ์ในการใช้งานแพลตฟอร์มวิดีโอสั้น ในช่วงระยะเวลา 1 ปีที่ผ่านมา จำนวน 310 คน โดยใช้การเก็บรวบรวมข้อมูลผ่านแบบสอบถามทางออนไลน์และได้มีวิเคราะห์ข้อมูลโดยใช้แบบจำลองสมการเชิงโครงสร้าง หรือ Structural Equation Modeling (SEM)จากการศึกษาพบว่า ศักยภาพความบันเทิง ศักยภาพของระบบการแนะนำผลิตภัณฑ์และการรับรู้ความเกี่ยวข้องของผลิตภัณฑ์ส่งผลต่อความปรารถนาที่จะเลื่อนการตัดสินใจรวมถึงมีความสัมพันธ์แรงในทางบวก ในขณะที่ศักยภาพของระบบการแนะนำผลิตภัณฑ์และความน่าเชื่อถือของผู้สื่อสาร ก็ส่งผลต่อการรับรู้ความเกี่ยวข้องของผลิตภัณฑ์รวมถึงมีความสัมพันธ์แรงในทางบวก เช่นกัน รวมถึงการรับรู้ความเกี่ยวข้องและความปรารถนาที่จะเลื่อนการตัดสินใจก็ส่งผลต่อความตั้งใจซื้อสินค้าโดยมีความสัมพันธ์แรงในทางบวกเช่นกัน จะมีเพียงแค่ศักยภาพด้านการโต้ตอบทางสังคมและศักยภาพด้านระบบการมองเห็นของผลิตภัณฑ์ที่ไม่ส่งผลต่อความปรารถนาที่จะเลื่อนการตัดสินใจและมีความสัมพันธ์แรงในทางลบผู้วิจัยหวังว่าการศึกษาครั้งนี้จะเป็นประโยชน์ต่อผู้ประกอบการและนักการตลาดในการเข้าใจถึงปัจจัยที่มีผลต่อการกระตุ้นการตัดสินใจซื้อในสื่อดิจิทัลได้ดียิ่งขึ้น รวมถึงสามารถนำไปใช้ในการพัฒนาและปรับปรุงกลยุทธ์ทางการตลาดให้มีประสิทธิภาพ สอดคล้องกับความต้องการของตลาด และสร้างการเชื่อมโยงที่แข็งแกร่งกับผู้บริโภคได้ดียิ่งขึ้น ผู้วิจัยหวังว่างานวิจัยนี้จะเป็นการเปิดโอกาสสำหรับการทดลองและนวัตกรรมใหม่ ๆ ในด้านการตลาดที่จะช่วยให้ธุรกิจสามารถแข่งขันได้อย่างมีประสิทธิภาพในยุคดิจิทัลและเติบโตอย่างยั่งยืนในระยะยาวสำหรับผู้ประกอบการและนักการตลาด
DOI: 10.14457/tu.the.2023.620
title: การศึกษา authenticity ของโพสต์ไมโครเซเลบริตี้และความง่ายในการใช้งานร้านค้าในติ๊กต็อกในสินค้าความงาม

description: งานวิจัยนี้มีวัตถุประสงค์เพื่อศึกษาปัจจัย Authenticity ของโพสต์ไมโครเซเลบริตี้ และปัจจัยความง่ายในการใช้งาน ที่มีผลต่อความตั้งใจซื้อ ผ่านการเลือกดูเชิงสุขนิยม การเลือกดูเชิงอรรถประโยชน์ และการซื้อแบบฉับพลัน ซึ่งนำโมเดล S-O-R (Stimulus-Organism-Response Model) ของ Mehrabian and Russell (1974) มาประยุกต์ใช้ในการศึกษา และอธิบายถึงความสัมพันธ์ของตัวแปรดังกล่าว งานวิจัยนี้ทําการศึกษากลุ่มคนที่เป็นผู้ใช้งานแอปพลิเคชันติ๊กต็อกที่เคยซื้อสินค้าความงามที่มีสัญชาติไทยจํานวน 472 คน ผ่านการรวบรวมข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจําลองสมการเชิงโครงสร้าง (Structural Equation Model: SEM)จากการศึกษาพบว่าปัจจัย Authenticity ของโพสต์ไมโครเซเลบริตี้ และปัจจัยความง่ายในการใช้งาน ส่งผลให้ลูกค้ามีความตั้งใจซื้อ โดยมีการเลือกดูเชิงสุขนิยมและการซื้อแบบฉับพลันเป็นตัวแปรส่งผ่าน และความง่ายในการใช้งานเองก็ส่งผลต่อความตั้งใจซื้อ โดยมีการเลือกดูเชิงอรรถประโยชน์เป็นตัวแปรส่งผ่าน ผู้วิจัยหวังเป็นอย่างยิ่งว่ากรอบแนวคิดในงานวิจัยและผลการศึกษาครั้งนี้จะสามารถเป็นแนวทางให้ผู้ประกอบการสินค้าความงามนำไปศึกษาและปรับใช้ในการวางกลยุทธ์ด้านการตลาดได้อย่างมีประสิทธิภาพ เพื่อเพิ่มขีดความสามารถในการแข่งขันให้กับธุรกิจได้อย่างยั่งยืน
DOI: 10.14457/tu.the.2023.621
title: อิทธิพลความน่าเชื่อถือของอินฟลูเอนเซอร์ต่อความตั้งใจซื้อในผลิตภัณฑ์เครื่องสำอางบนแพลตฟอร์มติ๊กต็อก

description: การวิจัยครั้งนี้มีวัตถุประสงค์ในการศึกษาอิทธิพลความน่าเชื่อถือของอินฟลูเอนเซอร์ต่อความตั้งใจซื้อในผลิตภัณฑ์เครื่องสำอางบนแพลตฟอร์มติ๊กต็อก โดยนำทฤษฎีความน่าเชื่อถือของแหล่งสารซึ่งประกอบไปด้วย ความเชี่ยวชาญ ความน่าไว้วางใจ และความน่าดึงดูดใจ มาใช้เป็นปัจจัยในการศึกษาอิทธิพลความน่าเชื่อถือของอินฟลูเอนเซอร์ โดยมีความภักดีของผู้ติดตามต่ออินฟลูเอนเซอร์ เป็นตัวแปรส่งผ่านซึ่งจะส่งผลต่อความตั้งใจซื้อในผลิตภัณฑ์เครื่องสำอางบนแพลตฟอร์มติ๊กต็อก โดยผู้วิจัยได้ทำการศึกษาในกลุ่มประชากรที่ติดตามหรือเคยติดตามอินฟลูเอนเซอร์ด้านความงามบนแพลตฟอร์มติ๊กต็อก ที่อาศัยอยู่ในประเทศไทย จำนวน 368 คน ผ่านการรวบรวมแบบสอบถามออนไลน์ (Online Questionnaire) และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM) จากการศึกษาพบว่าความเชี่ยวชาญ ความน่าไว้วางใจ และความน่าดึงดูดใจ มีอิทธิพลเชิงบวกต่อความตั้งใจซื้อและความภักดีของผู้ติดตามต่ออินฟลูเอนเซอร์ รวมถึงความภักดีของผู้ติดตามต่ออินฟลูเอนเซอร์ยังมีอิทธิผลเชิงบวกต่อความตั้งใจซื้อด้วยเช่นกัน โดยผู้วิจัยหวังว่างานวิจัยในครั้งนี้จะเป็นประโยชน์ต่อนักการตลาดรวมถึงผู้ที่สนใจในการนำผลการวิจัยนี้ไปประยุกต์ใช้ในการวางแผนและพัฒนากลยุทธ์ในช่องทางการตลาดออนไลน์ในตลาดเครื่องสำอางหรือในตลาดอื่น ๆ เพื่อนำไปสู่การสร้างความได้เปรียบในการแข่งขันต่อไป
DOI: 10.14457/tu.the.2023.622
title: อิทธิพลของการรับรู้คุณค่าที่ส่งผลต่อความตั้งใจซื้อและการบอกต่อในบริบทช่องทางจำหน่ายสินค้าผ่านแอปพลิเคชัน TikTok

description: งานวิจัยฉบับนี้มีวัตถุประสงค์เพื่อศึกษาอิทธิพลของการรับรู้คุณค่าที่ส่งผลต่อความตั้งใจซื้อและการบอกต่อในบริบทช่องทางจำหน่ายสินค้าผ่านแอปพลิเคชัน TikTok มีการใช้ทฤษฎีคุณค่าของการบริโภค (Theory of consumption values) ของ Sheth et al. (1991) ซึ่งได้พัฒนาต่อโดย Sweeney and Soutar (2001) ร่วมกับปัจจัยความน่าดึงดูดใจและความน่าไว้วางใจของอินฟลูเอนเซอร์ โดยทำการศึกษาผ่านตัวแปร 9 ตัวแปร ได้แก่ ความน่าดึงดูดใจ (Attractiveness) ความน่าไว้วางใจ (Trustworthiness) คุณค่าด้านการใช้งาน (Functional Value) คุณค่าทางสังคม (Social Value) และคุณค่าด้านอารมณ์ (Emotional Value) ซึ่งเป็นตัวแปรต้น (Independent Variables) ความสัมพันธ์แบบกึ่งมีส่วนร่วมทางสังคม (Parasocial Relationship) และความพึงพอใจของลูกค้า (Customer Satisfaction) ซึ่งเป็นตัวแปรส่งผ่าน (Mediator Variables) อันส่งอิทธิพลไปยัง ความตั้งใจซื้อ (Purchase Intention) และการบอกต่อ (Word of Mouth) ซึ่งเป็นตัวแปรตาม (Dependent Variables) ผู้วิจัยได้ทำการศึกษาในกลุ่มประชากรสัญชาติไทยที่มีอายุตั้งแต่ 15 ปีขึ้นไป ซึ่งเคยซื้อสินค้าในช่องทางจำหน่ายสินค้าผ่านแอปพลิเคชัน TikTok อย่างน้อย 1 ครั้ง และติดตาม TikTok อินฟลูเอนเซอร์ที่สร้างเนื้อหาการแนะนำและจำหน่ายสินค้าในช่องทางจำหน่ายสินค้าผ่านแอปพลิเคชัน TikTok อย่างน้อย 1 คน จำนวน 404 คน ผ่านการรวบรวมข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM) จากการศึกษาพบว่าความน่าดึงดูดใจและความน่าไว้วางใจมีอิทธิพลเชิงบวกต่อความสัมพันธ์แบบกึ่งมีส่วนร่วมทางสังคม นอกจากนี้ยังพบว่าคุณค่าด้านการใช้งานและคุณค่าด้านอารมณ์มีอิทธิพลเชิงบวกต่อความพึงพอใจของลูกค้า ซึ่งความสัมพันธ์แบบกึ่งมีส่วนร่วมทางสังคมและความพึงพอใจของลูกค้ายังมีอิทธิพลเชิงบวกต่อความตั้งใจซื้อและการบอกต่อในบริบทช่องทางจำหน่ายสินค้าผ่านแอปพลิเคชัน TikTokผู้วิจัยหวังว่างานวิจัยนี้จะเป็นประโยชน์ต่อผู้ประกอบการและอินฟลูเอนเซอร์ในช่องทางจำหน่ายสินค้าผ่านแอปพลิเคชัน TikTok ในการศึกษาเพื่อพัฒนาแนวทางการตลาดของตนเอง เพื่อสร้างความได้เปรียบในการแข่งขันและตอบสนองความคาดหวังของผู้บริโภคได้อย่างครบถ้วน ซึ่งจะนำไปสู่ความตั้งใจซื้อและการบอกต่อในบริบทช่องทางจำหน่ายสินค้าผ่านแอปพลิเคชัน TikTok ที่มีประสิทธิภาพสืบต่อไป
DOI: 10.14457/tu.the.2023.623
title: การศึกษาอิทธิพลของการรับรู้ด้านบรรษัทภิบาล (CSR) และประสบการณ์ที่เกี่ยวกับแบรนด์ต่อความภักดีผ่านการส่งผ่านของความไว้วางใจต่อแบรนด์ในสินค้าเสื้อผ้ากีฬา

description: งานวิจัยนี้มีวัตถุประสงค์เพื่อศึกษาถึงอิทธิพลของการรับรู้ด้านบรรษัทภิบาล (CSR) และประสบการณ์ที่เกี่ยวกับแบรนด์ต่อความภักดี ผ่านการส่งผ่านของความไว้วางใจต่อแบรนด์ในสินค้าเสื้อผ้ากีฬาของประชากรชาวไทย โดยได้มีการศึกษาปัจจัยด้านการรับรู้ด้านบรรษัทภิบาล และปัจจัยด้านประสบการณ์ที่เกี่ยวกับแบรนด์ ซึ่งสามารถแบ่งออกมาได้เป็น 4 มิติย่อย ได้แก่ ประสบการณ์ที่เกี่ยวกับแบรนด์ด้านประสาทสัมผัส ประสบการณ์ที่เกี่ยวกับแบรนด์ด้านอารมณ์ ประสบการณ์ที่เกี่ยวกับแบรนด์ด้านปัญญา และประสบการณ์ทีเกี่ยวกับแบรนด์ด้านพฤติกรรม ที่ส่งผลต่อปัจจัยด้านความไว้วางใจต่อแบรนด์ และปัจจัยด้านความภักดีต่อแบรนด์ นอกจากนี้ยังมีการศึกษาบทบาทการส่งผ่านของปัจจัยด้านความไว้วางใจต่อแบรนด์ ซึ่งทำการศึกษาในประชากรชาวไทยที่เคยมีประสบการณ์ซื้อสินค้าเสื้อผ้ากีฬาจากแบรนด์กีฬานั้น ๆ มากกว่า 1 ครั้งภายในระยะเวลา 12 เดือนที่ผ่านมา จำนวน 380 คนผ่านการเก็บข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM) จากการศึกษา พบว่า ปัจจัยด้านการรับรู้บรรษัทภิบาล (CSR) ส่งผลเชิงบวกต่อความไว้วางใจต่อแบรนด์ และไม่ส่งผลต่อความภักดีต่อแบรนด์ และปัจจัยด้านประสบการณ์ที่เกี่ยวกับแบรนด์ส่งผลเชิงบวกต่อทั้งความไว้วางใจต่อแบรนด์ และความภักดีต่อแบรนด์ โดยที่ปัจจัยด้านความไว้วางใจต่อแบรนด์มีบทบาทในการส่งผ่านความสัมพันธ์ระหว่างการรับรู้บรรษัทภิบาลและความภักดีต่อแบรนด์, และความสัมพันธ์ระหว่างประสบการณ์ที่เกี่ยวกับแบรนด์และความภักดีต่อแบรนด์ผู้วิจัยหวังว่าการศึกษาครั้งนี้จะเป็นประโยชน์ต่อผู้ประกอบการเสื้อผ้ากีฬาทั้งขนาดเล็ก กลาง และใหญ่ รวมถึงผู้ที่วางแผนจะเปิดแบรนด์เสื้อผ้ากีฬา โดยสามารถนำข้อมูลที่ได้ใช้ไปในการวางแผนและพัฒนาธุรกิจในการสร้างประสบการณ์ที่ดีให้กับลูกค้า สร้างความไว้วางใจให้กับลูกค้า และนำไปสู่ความภักดีต่อแบรนด์ของลูกค้า
DOI: 10.14457/tu.the.2023.624
title: การศึกษาความจริงใจของแบรนด์ที่ส่งผลต่อความตั้งใจซื้อของผู้บริโภคในอุตสาหกรรมค้าปลีกประเทศไทย

description: งานวิจัยนี้มีวัตถุประสงค์เพื่อศึกษาถึงอิทธิพลของความจริงใจของแบรนด์ที่ส่งผลต่อความตั้งใจซื้อของผู้บริโภคในอุตสาหกรรมค้าปลีกประเทศไทย ผ่านบทบาทตัวแปรส่งผ่านของคุณค่าที่ผู้บริโภครับรู้ และความเต็มใจให้อภัยแบรนด์ โดยมีปัจจัยความเป็นเอกลักษณ์ของแบรนด์ ความสม่ำเสมอของแบรนด์ ความต่อเนื่องของแบรนด์ ความจริงใจของแบรนด์ เป็นตัวแปรต้น ความจริงใจของแบรนด์ คุณค่าที่ผู้บริโภครับรู้ เป็นตัวแปรส่งผ่าน และความตั้งใจซื้อของผู้บริโภคเป็นตัวแปรตามซึ่งทำการศึกษาในกลุ่มตัวอย่างประชากรผู้ที่มีอายุ 20 ปีขึ้นไป ปัจจุบันอาศัยอยู่ในประเทศไทย และมีประสบการณ์ในการซื้อสินค้าผ่านช่องทางค้าปลีกใดก็ได้ภายในช่วง 1 เดือนที่ผ่านมา จำนวน 492 คน ผ่านการเก็บข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM)จากการศึกษาพบว่าความเป็นเอกลักษณ์ของแบรนด์ ความสม่ำเสมอของแบรนด์ และความต่อเนื่องของแบรนด์ ล้วนส่งผลกระทบเชิงบวกต่อความจริงใจของแบรนด์ และความจริงใจของแบรนด์ส่งผลกระทบเชิงบวกโดยตรงต่อความตั้งใจซื้อของผู้บริโภค นอกจากนี้ คุณค่าที่ผู้บริโภครับรู้ และความเต็มใจให้อภัยแบรนด์ มีอิทธิพลส่งผ่านความสัมพันธ์ระหว่างความจริงใจของแบรนด์และความตั้งใจซื้อของผู้บริโภค กล่าวคือ เมื่อผู้บริโภครับรู้ถึงคุณค่าของแบรนด์ และมีความเต็มใจให้อภัยในความผิดพลาดของแบรนด์ได้มากเท่าใด ความตั้งใจซื้อของผู้บริโภคจะเพิ่มมากขึ้นตามไปด้วยผู้วิจัยหวังว่าการศึกษาครั้งนี้จะเป็นประโยชน์ต่อผู้ประกอบการในอุตสาหกรรมค้าปลีกไทย รวมถึงนัดการตลาดในการเข้าใจถึงปัจจัยความจริงใจของแบรนด์ที่มีผลต่อความตั้งใจซื้อของผู้บริโภค เพื่อสามารถนำไปต่อยอดพัฒนากลยุทธ์ในการสร้างความได้เปรียบทางการแข่งขัน การจัดการ และการบริหารความเสี่ยง ให้พร้อมแข่งขันท่ามกลางสภาวะที่ท้าทายในปัจจุบัน ซึ่งจะนำไปสู่ความยั่งยืนและการเติบโตทางธุรกิจ แม้จะอยู่ในภาวะตลาดที่ผันผวน
DOI: 10.14457/tu.the.2023.625
title: การรับรู้ความเสมือนมนุษย์และคุณลักษณะของผู้มีอิทธิพลเสมือนที่มีต่อความตั้งใจซื้อในการซื้อเครื่องแต่งกายแฟชั่นของ Gen Z

description: งานวิจัยนี้ศึกษาเกี่ยวกับปัจจัยด้านความเสมือนมนุษย์และคุณลักษณะของผู้มีอิทธิพลเสมือนที่ส่งผลต่อการตัดสินใจซื้อเครื่องแต่งกายแฟชั่น งานวิจัยนี้เป็นงานวิจัยเชิงปริมาณ (Quantitative Research) ด้วยการใช้แบบสอบถามออนไลน์เป็นรูปแบบการวิจัยเชิงสำรวจ (Survey Research) โดยทำการคัดเลือกตัวอย่างจากประชากรโดยวิธีเจาะจง (Purposive Sampling Method) โดยมีการคัดกรองคุณสมบัติของกลุ่มตัวอย่างที่มีอายุอยู่ในช่วง 15 – 27 ปี (Gen Z) และมีการติดตามผู้มีอิทธิเสมือนด้านแฟชั่นบนแพลตฟอร์มอินสตาแกรม มีขนาดกลุ่มตัวอย่า 400 คน แล้วทำการรวบรวมข้อมูลนำมาวิเคราะห์ทางสถิติผ่านทางโปรแกรมสำเร็จรูปทางสถิติผลการวิจัยพบว่า ผู้ตอบแบบสอบถามมีอายุเฉลี่ยโดยประมาณเท่ากับ 21 ปี ส่วนใหญ่เป็นเพศหญิง มีสถานภาพโสด มีระดับการศึกษาอยู่ในระดับปริญญาตรีหรือเทียบเท่า ประกอบอาชีพนักเรียน นักศึกษา รายได้เฉลี่ยต่อเดือนมีค่าเฉลี่ยโดยประมาณเท่ากับ 8,570 บาท โดยผู้ตอบแบบสอบถามส่วนใหญ่ มีการรับรู้การสื่อสารทางการตลาดโดยใช้ผู้มีอิทธิพลเสมือนบนอินสตาแกรมของแบรนด์ Dior, Gucci และ Klein มีรูปแบบการปฏิสัมพันธ์โดยปกติกับผู้มีอิทธิพลเสมือนคือ การกดหัวใจ และผู้มีอิทธิพลเสมือนที่ชื่อชนที่สุดเกี่ยวกับเครื่องแต่งกายแฟชั่น คือ @Katii.Katie (กะทิ) จากการวิเคราะห์ตามสมมติฐานงานวิจัย ด้วยการวิเคราะห์ความถดถอยเชิงพหุ พบว่า การรับรู้ความเสมือนมนุษย์ ความคล้ายคลึงด้านภาษา ความคล้ายคลึงด้านความสนใจ ความน่าดึงดูดทางสังคม ความน่าดึงดูดทางรูปลักษณ์ส่งผลเชิงบวกอย่างมีนัยสำคัญต่อความตั้งใจซื้อเครื่องแต่งกายแฟชั่น โดยมีการรับรู้ความเป็นตัวตนแท้จริงเป็นตัวแปรส่งผ่านในความสัมพันธ์จากผลการวิจัยผู้ออกแบบหรือองค์กรธุรกิจที่ต้องการร่วมงานกับผู้มีอิทธิพลเสมือน ควรให้ความสำคัญกับคุณลักษณะในเรื่องของความน่าดึงดูดทางรูปลักษณ์ ความน่าดึงดูดทางสังคม ความเสมือนมนุษย์ และความคล้ายคลึงด้านภาษาตามลำดับ เพื่อเพิ่มการรับรู้ความเป็นตัวตนแท้จริงของผู้มีอิทธิพลเสมือน นำไปสู่ความตั้งใจซื้อได้ โดยสามารถวางกลยุทธ์โดยมุ่งเน้นการออกแบบหรือการเลือกผู้มีอิทธิพลเสมือนที่มีหน้าตา บุคลิกภาพ และรูปร่างที่ดี ตามด้วยการองค์ประกอบด้านสังคมที่ดีไม่ว่าจะเป็นลักษณะนิสัยการวางตัว อัธยาศัยที่ดีเข้าถึงได้ง่าย และคุณลักษณะอื่น ๆ ที่แสดงถึงการได้รับการยอมรับจากผู้อื่น ตามด้วยการออกแบบที่เน้นความสมจริง การวางแผนการสื่อสารที่มีเรื่องราวเสมือนมีชีวิตและออกไปทำกิจกรรมต่าง ๆ ในโลกภายนอกจริง ๆ เป็นต้น สุดท้ายอาจสร้างความแตกต่างด้านปัจจัยความคล้ายคลึงด้านภาษา เช่น การใช้ภาษาถิ่น หรือคำศัพท์เฉพาะกลุ่ม เป็นต้น เพื่อส่งเสริมให้การตลาดผู้มีอิทธิพลเสมือนมีประสิทธิภาพมากขึ้นต่อไป
DOI: 10.14457/tu.the.2023.626
title: ปัจจัยที่ส่งผลต่อความภักดีของลูกค้าที่มีต่อศูนย์การค้าที่เป็นมิตรกับสัตว์เลี้ยง

description: งานวิจัยนี้ศึกษาเกี่ยวกับปัจจัยที่ส่งผลต่อความภักดีของลูกค้าที่มีต่อศูนย์การค้าที่เป็นมิตรกับสัตว์เลี้ยง งานวิจัยนี้เป็นงานวิจัยเชิงปริมาณ (Quantitative Research) ด้วยการใช้แบบสอบถามออนไลน์เป็นรูปแบบการวิจัยเชิงสำรวจ (Survey Research) โดยทำการคัดเลือกตัวอย่างจากประชากรโดยวิธีเจาะจง (Purposive Sampling Method) โดยมีการคัดกรองคุณสมบัติของกลุ่มตัวอย่างที่อาศัยอยู่ในกรุงเทพมหานครและปริมณฑล และมีประสบการณ์ในการใช้บริการในศูนย์การค้าที่เป็นมิตรกับสัตว์เลี้ยง อย่างน้อย 1 ครั้ง ในระยะเวลา 3 เดือน มีขนาดกลุ่มตัวอย่าง 458 คน แล้วทำการรวบรวมข้อมูลนำมาวิเคราะห์ทางสถิติผ่านทางโปรแกรมสำเร็จรูปทางสถิติผลการวิจัยพบว่า ผู้ตอบแบบสอบถาม ส่วนใหญ่อยู่ในช่วงอายุ 21 – 30 ปี สถานภาพโสด มีระดับการศึกษาอยู่ในระดับปริญญาตรีหรือเทียบเท่า ประกอบอาชีพนักเรียน นักศึกษา มีรายได้เฉลี่ยต่อเดือนน้อยกว่าหรือเท่ากับ 20,000 บาท โดยผู้ตอบแบบสอบถามส่วนใหญ่ มีสัตว์เลี้ยงเป็นแมว และได้มีการนำสัตว์เลี้ยงเข้าใช้บริการในศูนย์การค้าที่เป็นมิตรกับสัตว์เลี้ยงด้วย และมีความถี่ในการเข้าใช้บริการศูนย์การค้าทุก 2 – 3 เดือนจากการวิเคราะห์ตามสมมติฐานงานวิจัย ด้วยการวิเคราะห์ความถดถอยเชิงพหุ พบว่า ความผูกพันต่อแบรนด์ ปฏิสัมพันธ์เชิงโต้ตอบ และการสร้างคุณค่าร่วมส่งผลเชิงบวกอย่างมีนัยสำคัญต่อความภักดีของลูกค้า โดยมีความพึงพอใจของลูกค้าเป็นตัวแปรส่งผ่านแบบสมบูรณ์ในความสัมพันธ์ นอกจากนี้ยังพบว่า ความเชื่อใจ ส่งผลเชิงบวกอย่างมีนัยสำคัญต่อความภักดีของลูกค้า โดยมีความพึงพอใจของลูกค้าเป็นตัวแปรส่งผ่านแบบบางส่วนในความสัมพันธ์สำหรับการนำผลการวิจัยไปประยุกต์ใช้ ผู้ให้บริการศูนย์การค้าและผู้เกี่ยวข้องควรให้ความสำคัญกับความเชื่อใจ ปฏิสัมพันธ์เชิงโต้ตอบ ความผูกพันต่อแบรนด์ และการสร้างคุณค่าร่วม ตามลำดับ เพื่อเพิ่มความพึงพอใจและสร้างความภักดีของลูกค้า รวมถึงมีการพัฒนาการบริการและ กลยุทธ์การตลาดเพื่อดึงดูดลูกค้า เช่น กิจกรรมพบปะสำหรับคนรักสัตว์เลี้ยง งานแสดงสินค้าสัตว์เลี้ยง และโซนสำหรับสัตว์เลี้ยงโดยเฉพาะ เป็นต้น และมีการออกแบบพื้นที่และบริการภายในศูนย์การค้าให้เหมาะสมกับการนำสัตว์เลี้ยงเข้ามาใช้บริการ ทั้งโซนภายในอาคาร (Indoor) และโซนภายนอกอาคาร (Outdoor) และมีบริการเสริมพิเศษสำหรับสัตว์เลี้ยง เช่น ที่จอดรถสำหรับลูกค้าที่นำสัตว์เลี้ยงเข้าใช้บริการในศูนย์การค้า สถานที่รับฝากสัตว์เลี้ยงชั่วคราว และพื้นที่จุดบริการสำหรับสัตว์เลี้ยง เป็นต้น เพื่อตอบสนองความต้องการที่หลากหลายของลูกค้าได้อย่างมีประสิทธิภาพ